Case ID: 1170260
Sentence 0: Məhkəmə baxışı zamanı dindirilmiş Təqsirləndirilən şəxs ona qarşı irəli sürülmüş ittihamla özünü təqsirli bilərək verdiyi ifadəsində göstərmişdir ki, o, xx xxxxxx 2019-cu il tarixdə, təxminən saat 16 radələrində Qaradağ rayonu, Lökbatan qəsəbəsi, M.Ə.Sabir küçəsi, ev 27 ünvanında yerləşən evinə getmək üçün metronun “28 may” stansiyasında metroya daxil olduğunu, metronun “28 may” stansiyasında platformanın üzərində dayanarkən bir nəfər ad soyadının Zərərçəkmiş şəxs olduğunu sonradan bildiyi qızınəynindəki gödəkçənin sağ yan cibində mobil telefonun olması nəzərini cəlb eldiyindən həmin mobil telefonu oğurlamaq qərarına gəldiyini, həmin vaxt metronun “28 may” stansiyasında “Dərnəgül” stansiyası istiqamətində hərəkət edən tərəfdə dayandığını, təxminən 2-3 dəqiqədən sonra qeyd olunan istiqamətdə hərəkət edən qatar stansiyaya daxil olduğunu, mobil telefonu oğurlamaq üçün özünə əlverişli şərait seçmək üçün Aysunun sağ yan arxa tərəfinə keçdiyini, xx xxxxxx 2019-cu il tarixində, təxminən saat 16:20 radələrində 3-cü vaqonun 4-cü qapısına Aysu öndə özünün isə onun arxa sağ tərəfi ilə vaqonun qapısına yaxınlaşdığını, həmin vaxt sərnişinlərin çox olması səbəbindən sıxlıqdan istifadə edib metronun “28 may” stansiyasında Aysunun və ətrafda olan sərnişinlərin ona fikir vermədiklərinə və onu heç kimin görmədiyinə əmin olduqdan dərhal sonra, həmçinin oğurluq etməyi üçün əlverişli şəraitin olmasını görüb platformanın üzərində vaqonun qapısının sol tərəfində sağ əli ilə Aysunun əynindəki gödəkçənin sağ yan cibindən onun mobil telefonunu astaca götürüb qatara minmədən sol tərəfə hərəkət edib stansiyada platformada mərkəzə doğru gedib orada dayandığını, Aysunun içərisində olduğu qatarın stansiyanı tərk etməsini gözləməsini, həmin qatar getdikdən sonra növbəti qatarla “İçərişəhər” stansiyasına gəldiyini, oğurladığı telefonu cibidən çıxardıb incələyərək baxarkən həmin mobil telefonun markasını müəyyən etməsə də ön tərəfdən qara və arxa tərəfinin çəhrayı rəngdə olduğunu gördüyünü, bu vaxt metronun “İçərişəhər” stansiyasında platformada xidmət aparan polis nəfərinin ona baxdığını görüb oğurladığı mobil telefonu əynindəki gödəkçənin sağ yan cibinə cəld formada qoyub stansiyada çıxışa tərəf iti addımlarla hərəkət etməyə başladığını, həmin vaxt polis əməkdaşının arxada onu səsləyərək “vətəndaş dayanın” deyib müraciət edən zaman stansiyada çıxışa doğru qaçmağa başladığını, qaçmasını görüb həmin polis əməkdaşının da onun arxası ilə qaçdığını, stansiyada hərəkətdə olmayan orta eskalatorun pilləkənləri ilə addımlayaraq yuxarıya doğru qaçan zaman oğurladığı mobil telefonu üzərində olmasın deyə eskalatorların arasında olan maili arakəsmənin üzərinə atdığını və çıxışa doğru qaçaraq hərəkətinə davam etdiyini, metronun “İçərişəhər” stansiyasında eskalatorda çıxışa az məsafə qalmış yorulması səbəbindən pilləkənın üzərində oturmağa məcbur olduğunu, bundan sonra polis əməkdaşları tərəfindən saxlanılaraq polis otağına gətirildiyini, eskalatorda qaçan zaman atdığı mobil telefonun kimə məxsus olduğunu və nə üçün atdığını polis əməkdaşlarına danışmaqla metronun “28 may” stansiyasında tanımadığı qızın əynindəki gödəkçənin sağ yan cibindən oğurladığını deyərək səmimi etiraf etdiyini, sonra polislərin təklifi ilə öz razılığı əsasında Bakı Metropolitendə Polis Şöbəsinə gəldiyini, PŞ-də törətdiyi oğurluq hadisəsi ilə bağlı izahatında hadisəni olduğu kimi göstərdiyini, törətdiyi oğurluq hadisəsinə görə həddindən artıq çox peşmançılıq hissi keçirdiyini, qeyd olunan cinayət hadisəsini törədərkən ona heç kimin köməklik göstərmədiyini və məsləhət vermədiyini, hadisə ilə bağlı heç kimin məlumatının olmadığını, qeyd olunan mobil telefonu satıb mənfəət əldə edib və həmin pulu öz şəxsi məsrəflərinə xərcləmək məqsədi ilə oğurluq hadisəsini törətdiyini, Zərərçəkmiş şəxs və ya kənarda olan sərnişinlərin törətdiyi oğurluq hadisəsini görməsi və ya hiss etdiyinin şahidi olduğu təqdirdə oğurluq cinayət hadisəsini törətməyəcəyini, “İphone X” markalı mobil telefonu oğurlayarkən Aysunun və kənar şəxslərin onu görməyəcəyinə əmin olduqdan sonra gizli olaraq götürdüyünü, başqa heç bir cinayət hadisəsi törətmədiyini, Zərərçəkmiş şəxs cibindən “İphone X” markalı mobil telefondan başqa heç bir əşya oğurlamadığını, onun cibindən oğurladığı sonuncuya məxsus “İphone X” markalı mobil telefonu isə eskalatorun pilləkənlərı ilə qaçan zaman atdığı və polis əməkdaşlarının isə həmin mobil telefonu götürdüyünü, izahat və ifadə verərkən heç bir formada təzyiqlərə məruz qalmadığını bildirmişdir.